Rie’e

Rie’e () is en Dörp in de Gemeen Veern in’n Landkreis Veern, Neddersassen. Binnen de Gemeen Veern höört de Oort to de polietsche Oortschop Döölbargen-Huttbargen.

 Geografie 

De Oort liggt in dat Veerner Werserdaal direkt an dat Över von de Werser.

De Naveröörd sünd Döölbargen in’n Noorden, Wahnbargen in’n Noordoosten, Stäbargen in’n Oosten, Geesfeld in’n Süüdoosten, de Loohoff in’n Süden, Magelsen in’n Süüdwesten, Dahlhusen in’n Westen un Oiste in’n Noordweesten.

 Historie 

Rie’e kummt 1320 as Ride toeerst in de Oorkunnen vör.

 Verwaltungsgeschicht 

In de Franzosentied von 1810 bet 1814 hett de Oort to de Mairie Veern in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Maschvaagdie in dat Amt Wessen tohöört, dat 1859 Deel von dat Amt Veern worrn is. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort höört al von öllers bi de Gemeen Döölbargen mit bi, de an’n 1. Juli 1972 mit de Gemeenreform in Neddersassen Deel von de Gemeen Veern worrn is. Dorbi sünd Rie’e un Döölbargen mit Groten Huttbargen un Lüttjen Huttbargen to de Oortschop Döölbargen-Huttbargen tohoopleggt worrn.

 Inwahnertall 

 Religion 

Rie’e is evangeelsch-luthersch präägt un höört to dat Kaspel von de Andreas-Kark in Veern.

För de Kathoolschen is de St.-Josef-Kark in Veern tostännig.

 Kultur 

En Denkmaal för de Fullenen ut de twee Weltkrieg’ steiht in Döölbargen.Onlineprojekt Gefallenendenkmäler

 Verenen 

De Schüttenvereen Döölbargen-Rie’e is 1912 grünnt worrn un de Turnvereen Werser Rie’e 1924.

 Weertschop un Infrastruktur 

För Rie’e is de freewillige Füürwehr Döölbargen-Rie’e tostännig, de ehr Sprüttenhuus in Döölbargen an’n Oortsutgang na Rie’e hen hett.

 Verkehr 

De Kreisstraat 16 löppt von Rie’e in’n Noordoosten över Döölbargen an de Bundsstraat 215 ran. In’n Oosten geiht de Rie’er Weg ok na de B 215. De B 215 föhrt in’n Noordoosten över Hänsch na Veern un Rodenborg un in’n Süden över Städörp un Dörbern na Neenborg.

De nächste Autobahn is de Autobahn 27 (Afsnidd Bremen–Wasra). De Opfohrten 25 Veern-Noord (an de B 215) un 26 Veern-Oost (an de L 171) doot all beid knapp teihn Kilometer in’n Noordoosten von Rie’e liggen.

De nächste Bahnhoff is so bi söven Kilometer wied weg in’n Noordoosten de Bahnhoff Veern an de Bahnlien Wunsdörp–Bremen. Disse Bahnhoff is inbunnen in dat Nett von de Regio-S-Bahn Bremen/Neddersassen. De Bahnhoff Dörbern an de Bahnlien Bremen–Wunsdörp liggt ok söven  Kilometer wied weg in’n Süüdoosten.

 Literatur 

 Chronik der Ortschaft Döhlbergen-Hutbergen. Stadt Veern, 1995

 Footnoten 

Kategorie:Oort
Kategorie:Landkreis Veern